Моцны дождж, што пачаўся адначасова з канцэртам на гарадской плошчы, крыху сапсаваў планы арганізатараў, але ніколькі не спалохаў нераўнадушных жабінкаўцаў, якія раскрылі парасоны і не разыходзіліся. Аднак дзеля захавання здароўя не толькі Дашкі Співак, але і ўсіх астатніх дзетак, якіх было нямала (дакладна больш, чым дарослых), дзея перамясцілася ў глядзельную залу гарадскога Дома культуры, а рамеснікі са сваімі цудоўнымі вырабамі – у фае ГДК.